Hagenskov
Hagenskov er en hovedgård på Fyn syv km sydøst for Assens. Den nævnes 1251 som krongods, kom senere i de holstenske grevers besiddelse, men var i årene 1396-1667 atter under kronen. I 1854 solgtes den til slægten Wedell og indgik i ejerfællesskab med Wedellsborg. Siden 1954 har hovedgården været i slægten Schall Holbergs eje.
På et nærliggende voldsted lå Hagenskov Slot, der brændte i 1741. Den nuværende, fritliggende hovedbygning i to etager med højt valmtag blev bygget 1774-1776 af G.E. Rosenberg for storkøbmanden Niels Ryberg. Bygningen, der er arkitektens hovedværk, er en fornem repræsentant for de mange herregårdshovedbygninger i nyklassicistisk stil, der, inspireret af N.-H. Jardins Bernstorff Slot, blev bygget i 1800-tallets sidste halvdel.
Den nærliggende Hagenskov Slotsmølle er i sin kerne en senmiddelalderlig vandmølle. Hele godset blev naturfredet i 1973.